C 301/102

Stanovisko Európskeho výboru regiónov – Posilnenie demokracie a integrity volieb

(2022/C 301/13)

Spravodajca: Vincenzo Bianco (IT/SES), poslanec mestského zastupiteľstva, Catania Referenčné dokumenty: Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Ochrana integrity volieb a podpora demokratickej účasti COM(2021) 730 final Návrh nariadenia Európskeho parlamentu a Rady o transparentnosti a cielení politickej reklamy COM(2021) 731 final Návrh smernice Rady, ktorou sa stanovujú podrobnosti uplatňovania práva voliť a byť volený vo voľbách do Európskeho parlamentu pre občanov Únie s bydliskom v členskom štáte, ktorého nie sú štátnymi príslušníkmi (prepracované znenie) COM(2021) 732 final Návrh smernice Rady, ktorou sa stanovujú podrobnosti uplatňovania práva voliť a byť volený v komunálnych voľbách pre občanov Únie s bydliskom v členskom štáte, ktorého nie sú štátnymi príslušníkmi (prepracované znenie) COM(2021) 733 final Návrh nariadenia Európskeho parlamentu a Rady o štatúte a financovaní európskych politických strán a európskych politických nadácií (prepracované znenie) COM(2021) 734 final

I. NÁVRHY ZMIEN

Pozmeňovací návrh 1

COM(2021) 731 final

Článok 7 ods. 2

Text navrhnutý Európskou komisiou Zmena navrhnutá VR Oznámenie o transparentnosti musí byť súčasťou každého politického reklamného oznámenia alebo sa na jeho základe musí dať ľahko získať a obsahuje tieto informácie: a) totožnosť zadávateľa a kontaktné údaje; b) obdobie, počas ktorého má byť politické reklamné oznámenie uverejnené a šírené; c) okrem iného na základe informácií získaných v súlade s článkom 6 ods. 3 informácie o súhrnných vynaložených sumách alebo iných výhodách získaných čiastočne alebo úplne výmenou za prípravu, umiestnenie, propagáciu, uverejnenie a šírenie príslušného reklamného oznámenia a prípadne politickej reklamnej kampane a ich zdrojoch; d) prípadne informácie o voľbách alebo referendách, s ktorými je reklamné oznámenie spojené; e) prípadne odkazy na online archívy reklamných oznámení; f) informácie o spôsobe používania mechanizmov uvedených v článku 9 ods. 1; g) Informácie, ktoré sa majú zahrnúť do oznámenia o transparentnosti, sa poskytujú pomocou osobitných dátových polí uvedených v prílohe I. Oznámenie o transparentnosti musí byť súčasťou každého politického reklamného oznámenia online a offline alebo sa na jeho základe musí dať ľahko získať a obsahuje tieto informácie: a) totožnosť zadávateľa a kontaktné údaje; b) obdobie, počas ktorého má byť politické reklamné oznámenie uverejnené a šírené; c) okrem iného na základe informácií získaných v súlade s článkom 6 ods. 3 informácie o súhrnných vynaložených sumách alebo iných výhodách získaných čiastočne alebo úplne výmenou za prípravu, umiestnenie, propagáciu, uverejnenie a šírenie príslušného reklamného oznámenia a prípadne politickej reklamnej kampane a ich zdrojoch; d) prípadne informácie o voľbách alebo referendách, s ktorými je reklamné oznámenie spojené; e) prípadne odkazy na online archívy reklamných oznámení; f) informácie o spôsobe používania mechanizmov uvedených v článku 9 ods. 1; g) Informácie, ktoré sa majú zahrnúť do oznámenia o transparentnosti, sa poskytujú pomocou osobitných dátových polí uvedených v prílohe I.

Zdôvodnenie

V článku 7 ods. 2 návrhu nariadenia sa uvádza, ktoré informácie by mali byť v prípade každého politického reklamného oznámenia obsiahnuté v oznámení o transparentnosti, a takisto sa v ňom uvádza, že toto oznámenie sa na základe tohto politického reklamného oznámenia musí dať ľahko získať. Vzhľadom na komplexnosť informácií, ktoré by sa mali poskytovať, je v rámci týchto povinností potrebné zohľadniť osobitnosti offline a online médií.

Pozmeňovací návrh 2

COM(2021) 731 final

Článok 9

Text navrhnutý Európskou komisiou Zmena navrhnutá VR Upozornenie na potenciálne nezákonné politické reklamné oznámenia Upozornenie na potenciálne nezákonné politické reklamné oznámenia 1. Ak vydavatelia reklamy poskytujú služby politickej reklamy, zavedú mechanizmy, ktoré fyzickým osobám umožnia bezplatne ich upozorniť, že konkrétne reklamné oznámenie, ktoré uverejnili, nie je v súlade s týmto nariadením. 1. Ak vydavatelia reklamy poskytujú služby politickej reklamy, zavedú mechanizmy, ktoré fyzickým osobám umožnia bezplatne ich upozorniť, že konkrétne reklamné oznámenie, ktoré uverejnili, nie je v súlade s týmto nariadením. 2. Informácie o spôsobe upozorňovania na politické reklamné oznámenia podľa odseku 1 musia byť používateľsky ústretové a ľahko dostupné, a to aj z oznámenia o transparentnosti. 2. Informácie o spôsobe upozorňovania na politické reklamné oznámenia podľa odseku 1 musia byť používateľsky ústretové a ľahko dostupné, a to aj z oznámenia o transparentnosti. 3. Vydavatelia politickej reklamy umožnia predkladanie informácií uvedených v odseku 1 elektronickými prostriedkami. Vydavateľ politickej reklamy informuje fyzické osoby o krokoch prijatých v nadväznosti na upozornenie uvedené v odseku 1. 3. Vydavatelia politickej reklamy umožnia predkladanie informácií uvedených v odseku 1 elektronickými prostriedkami. Vydavateľ politickej reklamy informuje fyzické osoby o krokoch prijatých v nadväznosti na upozornenie uvedené v odseku 1. 4. Na opakované upozornenia podľa odseku 1 týkajúce sa toho istého reklamného oznámenia alebo tej istej reklamnej kampane možno odpovedať hromadne, a to aj odkazom na vyhlásenie na webovom sídle dotknutého vydavateľa politickej reklamy. 4. Na opakované upozornenia podľa odseku 1 týkajúce sa toho istého reklamného oznámenia alebo tej istej reklamnej kampane možno odpovedať hromadne, a to aj odkazom na vyhlásenie na webovom sídle dotknutého vydavateľa politickej reklamy. 5. Zriadia sa aj osobitné kanály, ktoré jednotlivcom umožnia podávať sťažnosti príslušným orgánom, ako sa stanovuje v článku 15 tohto nariadenia.

Zdôvodnenie

V článku 15 sa od členských štátov vyžaduje určiť príslušné orgány, aby monitorovali, či poskytovatelia sprostredkovateľských služieb dodržiavajú povinnosti v zmysle nariadenia. Vzhľadom na svoju úlohu by tieto príslušné orgány mali byť tiež schopné monitorovať oznámenia o nedodržiavaní nariadenia. Zmiernilo by sa tým aj možné zlyhanie súkromných spoločností, pokiaľ ide o takéto oznámenia.

Pozmeňovací návrh 3

COM(2021) 731 final

Článok 15 ods. 7

Text navrhnutý Európskou komisiou Zmena navrhnutá VR Každý členský štát určí jeden príslušný orgán ako kontaktné miesto na úrovni Únie na účely tohto nariadenia. Každý členský štát určí jeden príslušný orgán ako kontaktné miesto na úrovni Únie na účely tohto nariadenia. Každý členský štát zabezpečí zriadenie kontaktných miest na regionálnej a miestnej úrovni.

Zdôvodnenie

Cieľom tohto pozmeňovacieho návrhu je zabezpečiť vytvorenie regionálnej a miestnej štruktúry vnútroštátnych orgánov a zriadenie kontaktných miest na regionálnej a miestnej úrovni.

Pozmeňovací návrh 4

COM(2021) 731 final

Článok 15 ods. 9

Text navrhnutý Európskou komisiou Zmena navrhnutá VR Kontaktné miesta sa pravidelne stretávajú na úrovni Únie v rámci Európskej siete pre spoluprácu v oblasti volieb, aby sa uľahčila rýchla a zabezpečená výmena informácií o otázkach súvisiacich s výkonom ich úloh v oblasti dohľadu a presadzovania podľa tohto nariadenia. Kontaktné miesta sa pravidelne stretávajú na úrovni Únie v rámci Európskej siete pre spoluprácu v oblasti volieb, aby sa uľahčila rýchla a zabezpečená výmena informácií o otázkach súvisiacich s výkonom ich úloh v oblasti dohľadu a presadzovania podľa tohto nariadenia a preskúmala aproximácia pravidiel týkajúcich sa sankcií vrátane správnych pokút a peňažných sankcií uplatniteľných na poskytovateľov služieb politickej reklamy, ako sa stanovuje v článku 16 .

Zdôvodnenie

Vzhľadom na cieľ tohto nariadenia, ktorým je zabezpečiť harmonizáciu vnútorného trhu s poskytovaním služieb v oblasti politickej reklamy a vytvoriť rovnaké podmienky, by mohlo byť žiaduce aproximovať sankcie za porušenia ustanovení tohto nariadenia. Takýmto prístupom by sa tiež predišlo tomu, aby boli sankcie v niektorých členských štátoch potenciálne príliš odrádzajúce, a teda bránili aktérom v politickej angažovanosti.

Pozmeňovací návrh 5

COM(2021) 732 final

Článok 12 ods. 1

Text navrhnutý Európskou komisiou Zmena navrhnutá VR Členské štáty určia vnútroštátny orgán zodpovedný za prijatie opatrení potrebných na zabezpečenie toho, aby občania Únie, ktorí nie sú štátnymi príslušníkmi daného štátu, boli včas informovaní o podmienkach a podrobných pravidlách registrácie voliča alebo kandidáta vo voľbách do Európskeho parlamentu. Členské štáty v spolupráci s regionálnymi a prípadne aj miestnymi samosprávami určia vnútroštátny orgán zodpovedný za prijatie opatrení potrebných na zabezpečenie toho, aby občania Únie, ktorí nie sú štátnymi príslušníkmi daného štátu, boli včas informovaní o podmienkach a podrobných pravidlách registrácie voliča alebo kandidáta vo voľbách do Európskeho parlamentu. Členské štáty prijmú všetky ďalšie opatrenia na zvýšenie informovanosti, podporu a uľahčenie uplatňovania volebných práv občanov Únie, a to aj prostredníctvom regionálnych a prípadne aj miestnych samospráv.

Zdôvodnenie

Malo by sa zohľadniť, že v jednotlivých členských štátoch existujú odlišné štruktúry riadenia volieb. Cieľom tohto pozmeňovacieho návrhu je tiež zabezpečiť, aby vnútroštátny orgán spolupracoval s regionálnymi a prípadne aj miestnymi samosprávami v snahe zaistiť širokú a podrobnú informovanosť občanov v súlade so zásadou blízkosti, pokiaľ ide o podmienky a spôsob registrácie s cieľom voliť a byť volení do Európskeho parlamentu.

Pozmeňovací návrh 6

COM(2021) 732 final

Článok 12 ods. 3

Text navrhnutý Európskou komisiou Zmena navrhnutá VR Informácie o podmienkach a podrobných pravidlách registrácie voliča alebo kandidáta vo voľbách do Európskeho parlamentu a informácie uvedené v odseku 2 sa poskytujú v jasnom a jednoduchom jazyku. Informácie uvedené v prvom pododseku sa oznámia v jednom alebo vo viacerých úradných jazykoch hostiteľského členského štátu a je k nim pripojený aj preklad aspoň do jedného ďalšieho úradného jazyka Únie, ktorému vo všeobecnosti rozumie čo najväčší počet občanov Únie s bydliskom na jeho území, a to v súlade s požiadavkami na kvalitu uvedenými v článku 9 nariadenia Európskeho parlamentu a Rady (EÚ) 2018/1724. Informácie o podmienkach a podrobných pravidlách registrácie voliča alebo kandidáta vo voľbách do Európskeho parlamentu a informácie uvedené v odseku 2 sa poskytujú v jasnom a jednoduchom jazyku. Za predpokladu, že príslušné orgány majú potrebné administratívne kapacity, informácie uvedené v prvom pododseku sa oznámia v jednom alebo vo viacerých úradných jazykoch hostiteľského členského štátu a je k nim pripojený aj preklad aspoň do jedného ďalšieho úradného jazyka Únie, ktorému vo všeobecnosti rozumie čo najväčší počet občanov Únie s bydliskom na jeho území, a to v súlade s požiadavkami na kvalitu uvedenými v článku 9 nariadenia Európskeho parlamentu a Rady (EÚ) 2018/1724.

Zdôvodnenie

Týmto článkom sa pre príslušné orgány zavádza povinnosť oznamovať migrujúcim občanom EÚ širokú škálu informácií, a to aj vo viacerých jazykoch, ktoré zahŕňajú okrem iného stav ich registrácie, príslušné pravidlá upravujúce práva a povinnosti voliča a kandidáta, ako aj prostriedky na získanie ďalších informácií týkajúcich sa organizácie volieb. Ako sa uvádza v pozmeňovacom návrhu k článku 12 ods. 1, tieto príslušné orgány by nemali byť určené výlučne na národnej úrovni. Vzhľadom na množstvo poskytovaných informácií by takáto povinnosť mohla predstavovať administratívnu záťaž pre miestne a regionálne samosprávy v niektorých členských štátoch.

Pozmeňovací návrh 7

COM(2021) 732 final

Článok 14

Text navrhnutý Európskou komisiou Zmena navrhnutá VR Členské štáty , ktoré vo voľbách do Európskeho parlamentu umožňujú voliť prostredníctvom hlasovania vopred, poštou a elektronicky a cez internet , zabezpečia, aby tieto spôsoby hlasovania boli pre voličov Únie dostupné za rovnakých podmienok, aké sa uplatňujú na ich vlastných štátnych príslušníkov . Členské štáty sa snažia umožniť vo voľbách do Európskeho parlamentu voliť prostredníctvom hlasovania vopred, poštou a elektronicky a cez internet. Členské štáty prijmú všetky opatrenia na zaistenie prístupu občanov Únie, ktorí nie sú štátnymi príslušníkmi daného štátu, ale majú v ňom bydlisko, k hlasovaniu vopred, poštou a elektronicky a cez internet za rovnakých podmienok, aké sa uplatňujú na ich vlastných štátnych príslušníkov, a to aj prostredníctvom opatrení miestnych a regionálnych samospráv.

Zdôvodnenie

Cieľom tohto pozmeňovacieho návrhu je zdôrazniť prínos, ktorý môžu mať miestne a regionálne samosprávy pri zabezpečovaní dostupnosti všetkých spôsobov hlasovania pre voličov Únie. Zároveň by všetky členské štáty mali uskutočňovať voľby ekologickým a udržateľným spôsobom.

Pozmeňovací návrh 8

COM(2021) 732 final

Článok 15

Text navrhnutý Európskou komisiou Zmena navrhnutá VR Členské štáty určia orgán zodpovedný za zber príslušných štatistických údajov o účasti občanov Únie, ktorí nie sú štátnymi príslušníkmi daného štátu, na voľbách do Európskeho parlamentu, a za ich poskytovanie verejnosti a Komisii. Členské štáty určia orgán zodpovedný za zber príslušných štatistických údajov o účasti občanov Únie, ktorí nie sú štátnymi príslušníkmi daného štátu, na voľbách do Európskeho parlamentu, a za ich poskytovanie verejnosti, Komisii a Európskemu výboru regiónov .

Zdôvodnenie

Cieľom tohto pozmeňovacieho návrhu je zabezpečiť zapojenie Európskeho výboru regiónov do monitorovania štatistických údajov o účasti zahraničných občanov Únie na voľbách do Európskeho parlamentu.

Pozmeňovací návrh 9

COM(2021) 732 final

Článok 17 ods. 1

Text navrhnutý Európskou komisiou Zmena navrhnutá VR Do šiestich mesiacov od každých volieb do Európskeho parlamentu zašlú členské štáty Komisii informácie o uplatňovaní tejto smernice na svojom území. Okrem všeobecných zistení obsahuje táto správa aj štatistické údaje o účasti voličov Únie a občanov Únie oprávnených kandidovať na voľbách do Európskeho parlamentu a súhrn opatrení prijatých na podporu tejto účasti. Do šiestich mesiacov od každých volieb do Európskeho parlamentu zašlú členské štáty Komisii a Európskemu výboru regiónov informácie o uplatňovaní tejto smernice na svojom území. Okrem všeobecných zistení obsahuje táto správa aj štatistické údaje o účasti voličov Únie a občanov Únie oprávnených kandidovať na voľbách do Európskeho parlamentu a súhrn opatrení prijatých na podporu tejto účasti.

Zdôvodnenie

Cieľom tohto pozmeňovacieho návrhu je zabezpečiť zapojenie Európskeho výboru regiónov do monitorovania štatistických údajov o účasti zahraničných občanov Únie na voľbách do Európskeho parlamentu.

Pozmeňovací návrh 10

COM(2021) 733 final

Článok 2 ods. 1 písm. b)

Text navrhnutý Európskou komisiou Zmena navrhnutá VR „komunálne voľby“ znamenajú voľby priamym všeobecným volebným právom, v ktorých sú zvolení členovia zastupiteľského zboru, a ak je to vhodné, podľa právnych predpisov každého členského štátu, predseda a členovia výkonného orgánu základnej jednotky miestnej samosprávy; „komunálne voľby“ znamenajú voľby priamym všeobecným volebným právom, v ktorých sú zvolení členovia zastupiteľského zboru, predseda a členovia výkonného orgánu základnej jednotky miestnej samosprávy;

Zdôvodnenie

Cieľom tohto pozmeňovacieho návrhu je rozšíriť právo občanov členských štátov byť volení do všetkých volených funkcií vrátane výkonných funkcií základnej jednotky miestnej samosprávy.

Pozmeňovací návrh 11

COM(2021) 733 final

Článok 5 ods. 3

Text navrhnutý Európskou komisiou Zmena navrhnutá VR Členské štáty môžu stanoviť, že iba ich vlastní štátni príslušníci môžu vykonávať funkciu predsedu, jeho zástupcu alebo člena výkonného orgánu základnej jednotky miestnej samosprávy, ak sú zvolení vykonávať funkciu počas trvania ich mandátu. Členské štáty môžu v obmedzených, výnimočných a riadne odôvodnených prípadoch stanoviť, že iba ich vlastní štátni príslušníci môžu vykonávať funkciu predsedu, jeho zástupcu alebo člena výkonného orgánu základnej jednotky miestnej samosprávy, ak sú zvolení vykonávať funkciu počas trvania ich mandátu. Členské štáty môžu tiež stanoviť, že dočasný alebo prechodný výkon funkcií predsedu, jeho zástupcu alebo člena výkonného orgánu základnej jednotky miestnej samosprávy môže byť vyhradený pre ich vlastných štátnych príslušníkov. Členské štáty môžu v obmedzených, výnimočných a riadne odôvodnených prípadoch tiež stanoviť, že dočasný alebo prechodný výkon funkcií predsedu, jeho zástupcu alebo člena výkonného orgánu základnej jednotky miestnej samosprávy môže byť vyhradený pre ich vlastných štátnych príslušníkov. So zreteľom na zmluvu a všeobecné právne zásady členské štáty môžu prijať príslušné potrebné a proporcionálne opatrenia pre zabezpečenie, že úrady uvedené v prvom pododseku môžu byť vykonávané a dočasné funkcie uvedené v druhom pododseku môžu byť vykonávané iba ich vlastnými štátnymi príslušníkmi. So zreteľom na zmluvu a všeobecné právne zásady členské štáty môžu prijať príslušné potrebné a proporcionálne opatrenia pre zabezpečenie, že úrady uvedené v prvom pododseku môžu byť vykonávané a dočasné funkcie uvedené v druhom pododseku môžu byť vykonávané iba ich vlastnými štátnymi príslušníkmi.

Zdôvodnenie

Členské štáty by mali mať možnosť obmedziť právo štátnych príslušníkov iných členských štátov byť volení do všetkých volených funkcií vrátane funkcií výkonnej povahy len v obmedzených, výnimočných a riadne odôvodnených prípadoch s cieľom bojovať voči akejkoľvek diskriminácii v prístupe k voleným funkciám základnej jednotky miestnej samosprávy.

Pozmeňovací návrh 12

COM(2021) 733 final

Článok 10

Text navrhnutý Európskou komisiou Zmena navrhnutá VR Členské štáty , ktoré umožňujú štátnym príslušníkom voliť v komunálnych voľbách prostredníctvom hlasovania vopred, poštou a elektronicky a cez internet , zabezpečia, aby tieto spôsoby hlasovania boli za rovnakých podmienok dostupné aj voličom podľa článku 3 . Členské štáty sa snažia umožniť svojim štátnym príslušníkom voliť v komunálnych voľbách prostredníctvom hlasovania vopred, poštou a elektronicky a cez internet. Členské štáty prijmú všetky opatrenia na zaistenie prístupu občanov Únie, ktorí nie sú štátnymi príslušníkmi daného štátu, ale majú v ňom bydlisko, k hlasovaniu vopred, poštou a elektronicky a cez internet za rovnakých podmienok, aké sa uplatňujú na ich vlastných štátnych príslušníkov, a to aj prostredníctvom opatrení miestnych a regionálnych samospráv.

Zdôvodnenie

Cieľom tohto pozmeňovacieho návrhu je zdôrazniť prínos, ktorý môžu mať miestne a regionálne samosprávy pri zabezpečovaní dostupnosti všetkých spôsobov hlasovania v komunálnych voľbách pre voličov, ktorí sú alebo nie sú štátnymi príslušníkmi tohto štátu. Zároveň by všetky členské štáty mali uskutočňovať voľby ekologickým a udržateľným spôsobom.

Pozmeňovací návrh 13

COM(2021) 733 final

Článok 12 ods. 1

Text navrhnutý Európskou komisiou Zmena navrhnutá VR Členské štáty určia vnútroštátny orgán zodpovedný za prijatie potrebných opatrení na zabezpečenie toho, aby občania Únie, ktorí nie sú štátnymi príslušníkmi daného štátu, boli včas informovaní o podmienkach a podrobných pravidlách registrácie voliča alebo kandidáta v komunálnych voľbách. Členské štáty určia v spolupráci s regionálnymi a prípadne aj miestnymi samosprávami vnútroštátny orgán zodpovedný za prijatie potrebných opatrení na zabezpečenie toho, aby občania Únie, ktorí nie sú štátnymi príslušníkmi daného štátu, boli včas informovaní o podmienkach a podrobných pravidlách registrácie voliča alebo kandidáta v komunálnych voľbách. Členské štáty a ich príslušné úrovne riadenia prijmú všetky ďalšie opatrenia na zvýšenie informovanosti, podporu a uľahčenie uplatňovania volebných práv občanov Únie, ktorí nie sú štátnymi príslušníkmi daného štátu, ale majú v ňom bydlisko, a to aj prostredníctvom regionálnych a prípadne aj miestnych samospráv.

Zdôvodnenie

Malo by sa zohľadniť, že v jednotlivých členských štátoch existujú odlišné štruktúry riadenia volieb. Cieľom tohto pozmeňovacieho návrhu je zabezpečiť zapojenie regionálnych a prípadne aj miestnych samospráv do zvyšovania informovanosti, podpory a uľahčenia uplatňovania volebných práv občanov Únie, ktorí nie sú štátnymi príslušníkmi daného štátu, ale majú v ňom bydlisko, pri konaní volieb do základných jednotiek miestnej samosprávy.

Pozmeňovací návrh 14

COM(2021) 733 final

Článok 14

Text navrhnutý Európskou komisiou Zmena navrhnutá VR 1. Členské štáty do troch rokov od nadobudnutia účinnosti tejto smernice a potom každé štyri roky predložia Komisii správu o uplatňovaní tejto smernice na svojom území vrátane uplatňovania článku 5 ods. 3 a 4. Správa obsahuje štatistické údaje o účasti voličov a kandidátov podľa článku 3 na komunálnych voľbách a zhrnutie opatrení prijatých v tejto súvislosti. 1. Členské štáty do troch rokov od nadobudnutia účinnosti tejto smernice a potom každé štyri roky predložia Komisii a Európskemu výboru regiónov správu o uplatňovaní tejto smernice na svojom území vrátane uplatňovania článku 5 ods. 3 a 4. Správa obsahuje štatistické údaje o účasti voličov a kandidátov podľa článku 3 na komunálnych voľbách a zhrnutie opatrení prijatých v tejto súvislosti , ako aj prehľad administratívnych problémov pozorovaných na príslušných úrovniach verejnej správy . 2. Do piatich rokov od nadobudnutia účinnosti tejto smernice a potom každých päť rokov Komisia predloží Európskemu parlamentu a Rade správu o uplatňovaní tejto smernice, a to aj na základe informácií poskytnutých členskými štátmi podľa odseku 1 tohto článku. 2. Do piatich rokov od nadobudnutia účinnosti tejto smernice a potom každých päť rokov Komisia predloží Európskemu parlamentu, Rade a Európskemu výboru regiónov správu o uplatňovaní tejto smernice, a to aj na základe informácií poskytnutých členskými štátmi podľa odseku 1 tohto článku.

Zdôvodnenie

Cieľom tohto pozmeňovacieho návrhu je podporiť zapojenie Európskeho výboru regiónov do procesu monitorovania vykonávania smernice členskými štátmi.

Organizačné záležitosti súvisiace s voľbami sú záležitosťou členských štátov a osobitné opatrenia týkajúce sa priebehu volieb sa môžu medzi nimi líšiť. V tejto súvislosti by niektoré povinnosti zavedené prepracovaným znením smernice Rady 94/80/ES (1) mohli potenciálne predstavovať značnú administratívnu záťaž pre miestne samosprávy. Preto je dôležité sledovať zistené problémy, ktoré by mohli byť zdrojom vhodných nápravných opatrení na európskej, národnej alebo miestnej úrovni.

Pozmeňovací návrh 15

COM(2021) 733 final

Článok 15

Text navrhnutý Európskou komisiou Zmena navrhnutá VR Do dvoch rokov od volieb do Európskeho parlamentu v roku 2029 Komisia posúdi uplatňovanie tejto smernice a vypracuje hodnotiacu správu o pokroku dosiahnutom pri plnení cieľov, ktoré sú v nej uvedené. Do dvoch rokov od volieb do Európskeho parlamentu v roku 2029 Komisia po vypočutí Európskeho výboru regiónov posúdi uplatňovanie tejto smernice a vypracuje hodnotiacu správu o pokroku dosiahnutom pri plnení cieľov, ktoré sú v nej uvedené.

Zdôvodnenie

Cieľom tohto pozmeňovacieho návrhu je zaručiť zapojenie Európskeho výboru regiónov do procesu vykonávania smernice Komisiou.

Pozmeňovací návrh 16

COM(2021) 733 final

Článok 17 ods. 1

Text navrhnutý Európskou komisiou Zmena navrhnutá VR Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 8 ods. 2, 3 a 5, článkom 9 ods. 1 a 2, článkom 10, článkom 11 ods. 1 a 3, článkami 12, 14 a prílohami I, II a III do 31. decembra 2023. Znenie týchto opatrení bezodkladne oznámia Komisii. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 8 ods. 2, 3 a 5, článkom 9 ods. 1 a 2, článkom 10, článkom 11 ods. 1 a 3, článkami 12, 14 a prílohami I, II a III do 31. decembra 2023. Bezodkladne o tom informujú Komisiu Znenie týchto opatrení bezodkladne oznámia Komisii a Európskemu výboru regiónov . Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Takisto uvedú, že odkazy v platných zákonoch, iných právnych predpisoch a správnych opatreniach na smernicu (smernice) zrušené touto smernicou sa považujú za odkazy na túto smernicu. Podrobnosti o odkaze a jeho znenie upravia členské štáty. Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Takisto uvedú, že odkazy v platných zákonoch, iných právnych predpisoch a správnych opatreniach na smernicu (smernice) zrušené touto smernicou sa považujú za odkazy na túto smernicu. Podrobnosti o odkaze a jeho znenie upravia členské štáty.

Zdôvodnenie

Cieľom tohto pozmeňovacieho návrhu je podporiť zapojenie Európskeho výboru regiónov do procesu monitorovania vykonávania smernice členskými štátmi.

Pozmeňovací návrh 17

COM(2021) 733 final

Článok 17 ods. 2

Text navrhnutý Európskou komisiou Zmena navrhnutá VR Členské štáty oznámia Komisii znenie hlavných ustanovení vnútroštátneho práva, ktoré prijmú v oblasti pôsobnosti tejto smernice. Členské štáty oznámia Komisii znenie hlavných ustanovení vnútroštátneho práva, ktoré prijmú v oblasti pôsobnosti tejto smernice. Komisia sprostredkuje Európskemu výboru regiónov informácie a dokumenty prijaté od členských štátov podľa tohto článku.

Zdôvodnenie

Cieľom tohto pozmeňovacieho návrhu je zaručiť zapojenie Európskeho výboru regiónov do procesu vykonávania smernice Komisiou.

Pozmeňovací návrh 18

COM(2021) 734 final

Článok 4 ods. 1

Text navrhnutý Európskou komisiou Zmena navrhnutá VR 1. Stanovy európskej politickej strany musia byť v súlade s uplatniteľným právom členského štátu, v ktorom má strana sídlo, a musia zahŕňať ustanovenia upravujúce prinajmenšom tieto prvky: 1. Stanovy európskej politickej strany musia byť v súlade s uplatniteľným právom členského štátu, v ktorom má strana sídlo, a musia zahŕňať ustanovenia upravujúce prinajmenšom tieto prvky: […] […] j) jej vnútorné pravidlá týkajúce sa rodovej rovnováhy. j) explicitné a presné vnútorné pravidlá týkajúce sa rodovej rovnováhy , v ktorých sa presne stanovujú konkrétne opatrenia aplikované s cieľom dosiahnuť rodovú rovnosť z hľadiska členskej základne, politického zastúpenia a vykonávania demokratických mandátov .

Zdôvodnenie

Európske politické strany by mali ísť príkladom, pokiaľ ide o rodovú rovnováhu. Ich interné pravidlá by preto mali zahŕňať osobitné opatrenia zamerané na zabezpečenie rodovej rovnováhy aj z hľadiska členskej základne, politického zastúpenia a celkového vykonávania mandátov.

Pozmeňovací návrh 19

COM(2021) 734 final

Článok 4 ods. 2

Text navrhnutý Európskou komisiou Zmena navrhnutá VR 2. Stanovy európskej politickej strany zahŕňajú ustanovenia o vnútornej organizácii strany upravujúce prinajmenšom tieto prvky: 2. Stanovy európskej politickej strany zahŕňajú ustanovenia o vnútornej organizácii strany upravujúce prinajmenšom tieto prvky: […] […] e) jej prístup k transparentnosti, najmä pokiaľ ide o účtovníctvo, účtovné závierky a dary, súkromie a ochranu osobných údajov; e) jej prístup k transparentnosti, najmä pokiaľ ide o účtovníctvo, účtovné závierky a dary, súkromie a ochranu osobných údajov; f) interný postup zmeny jej stanov. f) vyhlásenie o záväzku presadzovať hodnoty, na ktorých je Únia založená, ako sa uvádza v článku 2 ZEÚ, bojovať proti dezinformáciám a zdržať sa šírenia nepravdivých alebo zavádzajúcich informácií, nenávistných prejavov a posolstiev, ktoré podnecujú násilie; g) interný postup zmeny jej stanov.

Zdôvodnenie

Európske politické strany zohrávajú dôležitú úlohu pri posilňovaní európskej identity a pocitu príslušnosti k spoločnému európskemu politickému priestoru. V tejto súvislosti prispievajú aj k podpore práv a hodnôt, na ktorých je založená Európska únia, ako aj k boju proti dezinformáciám a akýmkoľvek činom, ktoré podnecujú nenávisť a násilie. Tento záväzok by sa mal odzrkadliť v ich stanovách.

Pozmeňovací návrh 20

COM(2021) 734 final

Článok 23 ods. 9 a 10

Text navrhnutý Európskou komisiou Zmena navrhnutá VR Dary, príspevky a vlastné zdroje Dary, príspevky a vlastné zdroje 9. Príspevky od členov európskej politickej strany, ktorí majú sídlo v členskom štáte alebo sú občanmi členského štátu, alebo od členských strán so sídlom v členskom štáte Rady Európy sú povolené. Celková hodnota príspevkov od členov nesmie presiahnuť 40 % ročného rozpočtu európskej politickej strany. Hodnota príspevkov od členských strán, ktoré majú sídlo v krajine mimo Únie, nesmie presiahnuť 10 % celkových príspevkov od členov. 9. Jedine príspevky od členov európskej politickej strany, ktorí majú sídlo v členskom štáte alebo sú občanmi členského štátu, sú povolené. Celková hodnota príspevkov od členov nesmie presiahnuť 40 % ročného rozpočtu európskej politickej strany. Hodnota príspevkov od členských strán, ktoré majú sídlo v krajine mimo Únie, nesmie presiahnuť 10 % celkových príspevkov od členov. 10. Príspevky od členov európskej politickej nadácie, ktorí majú sídlo v členskom štáte alebo sú občanmi členského štátu, alebo od členských organizácií so sídlom v členskom štáte Rady Európy a od európskej politickej strany, ku ktorej je táto európska politická nadácia pridružená, sú povolené. Celková hodnota príspevkov od členov nesmie presiahnuť 40 % ročného rozpočtu európskej politickej nadácie a nesmú pochádzať z finančných prostriedkov prijatých európskou politickou stranou podľa tohto nariadenia zo všeobecného rozpočtu Európskej únie. Hodnota príspevkov od členských organizácií, ktoré majú sídlo v krajine mimo Únie, nesmie presiahnuť 10 % celkových príspevkov od členov. 10. Jedine príspevky od členov európskej politickej nadácie, ktorí majú sídlo v členskom štáte alebo sú občanmi členského štátu, a od európskej politickej strany, ku ktorej je táto európska politická nadácia pridružená, sú povolené. Celková hodnota príspevkov od členov nesmie presiahnuť 40 % ročného rozpočtu európskej politickej nadácie a nesmú pochádzať z finančných prostriedkov prijatých európskou politickou stranou podľa tohto nariadenia zo všeobecného rozpočtu Európskej únie. Hodnota príspevkov od členských organizácií, ktoré majú sídlo v krajine mimo Únie, nesmie presiahnuť 10 % celkových príspevkov od členov.

Zdôvodnenie

Novozavedené ustanovenie, ktoré umožňuje financovanie európskych politických strán a nadácií nielen z Európskej únie, ale aj z krajín patriacich do Rady Európy, vyvoláva obavy o transparentnosť týchto príspevkov.

Pozmeňovací návrh 21

COM(2021) 734 final

Článok 24 ods. 2

Text navrhnutý Európskou komisiou Zmena navrhnutá VR Finančné prostriedky európskych politických strán a európskych politických nadácií zo všeobecného rozpočtu Európskej únie alebo z akéhokoľvek iného zdroja sa smú použiť na financovanie referendových kampaní, len ak sa tieto referendové kampane týkajú vykonávania zmlúv Únie. Finančné prostriedky európskych politických strán a európskych politických nadácií zo všeobecného rozpočtu Európskej únie alebo z akéhokoľvek iného zdroja sa smú použiť na financovanie referendových kampaní, len ak sa tieto referendové kampane týkajú vykonávania zmlúv Únie , s náležitým ohľadom na zásadu subsidiarity .

Zdôvodnenie

V niektorých členských štátoch sa referendá konajú na miestnej a regionálnej (alebo na úrovni federálnej jednotky) úrovni. To znamená, že referendá na týchto administratívnych úrovniach by sa týkali otázok, ktoré sú z právneho hľadiska relevantné v ich konkrétnej oblasti pôsobnosti. Je potrebné zaviesť dodatočné záruky, aby sa zabezpečilo, že referendové kampane budú financované európskymi politickými stranami a európskymi politickými nadáciami len v referendách s jasným celoeurópskym rozmerom.

Pozmeňovací návrh 22

COM(2021) 734 final

Článok 35

Text navrhnutý Európskou komisiou Zmena navrhnutá VR Informovanie občanov Informovanie občanov S výhradou článkov 24 a 25 a vlastných stanov a interných postupov európske politické strany môžu prijať v kontexte volieb do Európskeho parlamentu všetky vhodné opatrenia na to, aby informovali občanov Únie o spolunáležitosti medzi vnútroštátnymi politickými stranami a kandidátmi a dotknutými európskymi politickými stranami. S výhradou článkov 24 a 25 a vlastných stanov a interných postupov európske politické strany prijmú v kontexte volieb do Európskeho parlamentu všetky vhodné opatrenia na to, aby informovali občanov Únie o spolunáležitosti medzi vnútroštátnymi politickými stranami a kandidátmi a dotknutými európskymi politickými stranami.

Zdôvodnenie

Povinnosť podporovať spolunáležitosť medzi vnútroštátnymi politickými stranami a kandidátmi a príslušnými európskymi politickými stranami sa zdá byť vhodnejšia a zosúladená so všeobecným cieľom tohto nariadenia, a to aj pokiaľ ide o zvýšenie viditeľnosti európskych politických strán na vnútroštátnej úrovni. V novom ustanovení v článku 4 ods. 1 sa napríklad stanovuje požiadavka, aby členské strany zobrazovali logo európskej politickej strany jasne viditeľným a používateľsky ústretovým spôsobom, aby bolo rovnako viditeľné ako vlastné logo členskej strany.

II. POLITICKÉ ODPORÚČANIA

EURÓPSKY VÝBOR REGIÓNOV (VR)

Úvod

1. víta balík opatrení Európskej komisie na posilnenie demokracie a integrity volieb; súhlasí s cieľmi, ktoré sa týmito opatreniami sledujú, a dôrazne podporuje všetko úsilie o zabezpečenie otvorenej, spravodlivej a pluralitnej politickej diskusie a rovnakej demokratickej účasti a angažovanosti;

2. vyjadruje poľutovanie nad tým, že navrhované opatrenia v balíku o posilnení demokracie a integrity volieb dostatočne neodrážajú ich dôsledky na miestnej a regionálnej úrovni; zdôrazňuje, že miestna a regionálna úroveň disponuje špecifickými poznatkami, pokiaľ ide o identifikáciu potenciálnych hrozieb pre integritu demokratických procesov;

Odolnosť demokracie

3. podporuje prístup k posilneniu spolupráce a výmeny najlepších postupov v oblasti odolnosti demokracie a volebných systémov a v tejto súvislosti víta vytvorenie „spoločného mechanizmu odolnosti volebných systémov“; okrem toho sa domnieva, že takáto spolupráca by mala mať aj miestny a regionálny rozmer vzhľadom na jej cieľ chrániť voľby na všetkých úrovniach;

Demokratická účasť

4. otvorene a rozhodne presadzuje zásadu nediskriminácie, a to aj v súvislosti s volebnou účasťou a demokratickou angažovanosťou vo všeobecnosti; za dobrý príklad praktického uplatnenia tejto zásady považuje Konferenciu o budúcnosti Európy a vyzýva na pokračovanie v tejto praxi na všetkých úrovniach;

5. zdôrazňuje potrebu prekonať únavu z demokracie a obnoviť záujem občanov o účasť na demokratických procesoch a zapojenie sa do miestnej, regionálnej, národnej a európskej politickej sféry, pričom uznáva význam zjednodušenia administratívnych postupov pre účasť na voľbách;

Volebné práva migrujúcich občanov EÚ

6. víta kroky, ktoré Komisia podnikla na zvýšenie právnej istoty pre migrujúcich občanov EÚ pri uplatňovaní ich volebných práv; v tejto súvislosti zdôrazňuje, že uplatňovanie práv na voľný pohyb by nemalo byť na úkor uplatňovania iných súvisiacich práv;

7. podporuje začlenenie migrujúcich občanov EÚ do miestneho života a považuje ich angažovanosť za cenný príspevok k budovaniu rôznorodých spoločností v členských štátoch;

8. dúfa, že sa v legislatívnych návrhoch uzná, že miestne a regionálne samosprávy prispievajú k posilneniu európskej demokracie podporovaním a uľahčovaním účasti európskych občanov na voľbách do Európskeho parlamentu a vo voľbách do základných jednotiek miestnej samosprávy, čo je úlohou, ktorú v členských štátoch nemožno vyhradiť štátnym orgánom, ani ju na ne obmedziť;

9. očakáva, že členské štáty uznajú právo európskych občanov s bydliskom v iných členských štátoch (mobilní občania) byť volení v komunálnych voľbách do všetkých funkcií;

10. dúfa, že v záujme boja proti rastúcej neúčasti na voľbách a podpory zapojenia mladých ľudí sa bude podporovať právo občanov na hlasovanie vopred, poštou a elektronicky a cez internet;

11. uznáva potrebu poskytovať migrujúcim občanom EÚ primerané, komplexné a cielené informácie o účasti na voľbách a v tejto súvislosti víta zriadenie kontaktného miesta pre volebné práva na úrovni Komisie; zdôrazňuje súvisiacu potrebu zabezpečiť budovanie kapacít a primerané financovanie orgánov miestnej a regionálnej samosprávy;

Transparentnosť a dezinformácie

12. hoci uznáva potrebu rovnakých podmienok pre všetkých zúčastnených aktérov, žiada, aby sa venovala náležitá pozornosť zásadám subsidiarity a proporcionality, najmä so zreteľom na účinky navrhovaného nariadenia na formovanie politickej vôle aj na čisto národnej, regionálnej a miestnej úrovni v členských štátoch;

13. zdôrazňuje, že je potrebné rázne úsilie v boji proti dezinformáciám, ktoré môžu narušiť samotné základy našich demokratických spoločností a ohroziť slobodné a spravodlivé voľby, dôveru v orgány verejnej moci na všetkých úrovniach a informované a angažované občianstvo; pripomína svoje postoje vyjadrené v stanovisku na tému Akčný plán pre európsku demokraciu ( 2 )

14. žiada, aby súvisiace iniciatívy sprevádzalo budovanie kapacít orgánov verejnej moci v snahe cielene riešiť šírenie dezinformácií na všetkých úrovniach; konštatuje, že chýba uznanie toho, že miestne a regionálne samosprávy, ktoré sú najbližšie k občanom, môžu byť cenným prínosom v boji proti dezinformáciám;

Záver

15. vyzýva Európsku komisiu, aby vyvinula ďalšie úsilie na ochranu európskych práv a hodnôt, a to aj plnením zostávajúcich záväzkov uvedených v akčnom pláne pre európsku demokraciu; dôrazne prízvukuje, že je potrebné zabezpečiť maximálnu súdržnosť medzi rôznymi navrhovanými nástrojmi; a zdôrazňuje, že miestne a regionálne samosprávy sú nevyhnutným stavebným kameňom európskej demokratickej štruktúry.

V Bruseli 28. apríla 2022 Predseda Európskeho výboru regiónov Apostolos TZITZIKOSTAS

(1) Smernica Rady 94/80/ES z 19. decembra 1994, ktorou sa ustanovujú podrobnosti uplatňovania volebného práva občanov únie v komunálnych voľbách v členskom štáte, ktorého nie sú štátnymi príslušníkmi (Ú. v. ES L 368, 31.12.1994, s. 38).

(2) Ú. v. EÚ C 440, 29.10.2021, s. 31, https://cor.europa.eu/sk/our-work/Pages/OpinionTimeline.aspx?opId=CDR-1278-2021.